《獐猿》
宋代·郑獬

翠树不从青嶂出，蟠根却向屏中生。
黄獐引脰探绿叶，老猿护雏枝上惊。
獝然相顾见异态，谁言野物能忘情。
我来赏激绕屏下，亦疑此身林中行。
自古画工无画者，今得绝笔方传名。
吾庐昔在郧溪上，满溪桃花春水明。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。